CELEX: 32014R0115
Language: da
Date: 2014-02-04 00:00:00
Title: Kommissionens gennemførelsesforordning (EU) nr. 115/2014 af 4. februar 2014 om tarifering af varer i den kombinerede nomenklatur

7.2.2014   
            
            
               DA
            
            
               Den Europæiske Unions Tidende
            
            
               L 38/24
            
         
      KOMMISSIONENS GENNEMFØRELSESFORORDNING (EU) Nr. 115/2014
   af 4. februar 2014
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold artikel 12, stk. 6, i forordning (EØF) nr. 2913/92 i et tidsrum på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. februar 2014.
      
         
            På Kommissionens vegne For formanden
         
         Algirdas ŠEMETA
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1
   
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et elektrisk kontrolapparat til en driftsspænding på højst 1 000 V, som består af en berøringsfølsom LCD- skærm (flydende krystaller), der har et skærmdiagonalmål på 30,5 cm (12 tommer) og en opløsning på 800 × 600 pixel i et kabinet, der måler ca. 30 × 23 × 6 cm.
                  Apparatet har en indbygget automatisk databehandlingsmaskine med et operativsystem.
                  Apparatet har følgende grænseflader:
                  
                              —
                           
                           
                              en indstikslot til en compact flash-hukommelse
                           
                        
                              —
                           
                           
                              to USB-stik
                           
                        
                              —
                           
                           
                              to RJ-45-stik
                           
                        
                              —
                           
                           
                              et RS-232-stik
                           
                        
                              —
                           
                           
                              et RS-485-stik
                           
                        
                              —
                           
                           
                              en slot til ekstra hukommelse
                           
                        
                              —
                           
                           
                              en udvidelsesbus til udbygningskort til styring af f.eks. proprietære input-/outputenheder.
                           
                        Apparatet har også en række indbyggede drivere til brug ved tilslutning af en række forskellige typer automatiseringsudstyr og kan køre og vise softwareprogrammer såsom tekstbehandling og regneark.
                  Apparatet er beregnet til at blive brugt som et elektrisk kontrolapparat til styring af maskiner i industriprocesser, hvor der anvendes PAC eller PLC (programmable automation/logic controller).
               
               
                  8537 10 10
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur samt teksten til KN-kode 8537, 8537 10 og 8537 10 10.
                  Med apparatets karakteristika og objektive egenskaber, nemlig tilstedeværelse af drivere til forskellige typer automatiseringsudstyr og en udvidelsesbus til at kontrollere input-/outputenheder, er apparatet beregnet til elektrisk styring af maskiner i industriprocesser. Tarifering under pos. 8471 som en automatisk databehandlingsmaskine er derfor udelukket.
                  Eftersom apparatet omfatter en automatisk databehandlingsmaskine, tariferes den under KN-kode 8537 10 10 som en numerisk kontroltavle med indbygget automatisk databehandlingsmaskine, til driftsspænding under 1 000 volt.